תחנת הרכבת רעננה – מערב

תחנת הרכבת רעננה – מערב היא תחנת נוסעים של רכבת ישראל שמשרתת את תושבי רעננה והרצליה. התחנה היא תחנת קצה והיא ממוקמת ברעננה, סמוך לגבולה עם הרצליה, והוקמה כחלק ממיזם מסילת השרון העוברת בין נתיבי כביש הרוחב 531 שנסלל במקביל לסלילת המסילה.

== היסטוריה ==
התחנה נבנתה בשנים 2014-2015<ref></ref><ref></ref> והחלה לפעול ב-3 ביולי 2018 בכיוון מזרח בלבד. חברת נתיבי ישראל סיימה את הנחת הקו לכיוון מערב בפברואר 2018 <ref></ref> אם כי החיבור לתחנת הרכבת הרצליה ולמסילת החוף בוצע רק בשנת 2020.
התחנה משרתת את הקו אשקלון - הרצליה.

החל ממרץ ועד סוף חודש יוני 2020 הושבתה תנועה הרכבות עקב התפשטות נגיף הקורונה. רכבת ישראל ניצלה את ההשבתה לשיפורים ושדרוגים של תשתיות ובין היתר החלה בעבודות לשדרוג המסילה המזרחית באזור מחלף אלישמע. במסגרת העבודות פורק מקטע גדול של פסים וקו "הנגב המערבי" (באר שבע - רעננה) פוצל לשני קווים: באר שבע - ראש העין צפון וכפר סבא - הרצליה. הקו החדש איפשר לנוסעי ערי השרון להגיע בזמן מהיר יותר להרצליה ומשם להחליף רכבת לכיוון דרום. עם סיום העבודות חזר הקו לפעילות רגילה.

ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי<ref></ref>.

== מבנה התחנה ==

מבנה התחנה מעוצב בצורת ספר בשטח 600 מ"ר, ממנו יוצא גשר להולכי רגל באורך של כ-50 מטר המחבר בין אולם הנוסעים לרציפים. התחנה כוללת שני רציפי צד באורך של 300 מטר. בצמוד לתחנה ממוקמים מסוף אוטובוסים וחניון לכ-300 כלי רכב.

כיום קיימת גישה לתחנה רק מרעננה, מכיוון צפון. נוסעים הרוצים להגיע אליה מדרום (הרצליה) צריכים להקיף דרך המחלף הסמוך. נמתחה על העניין ביקורת, וקיימת כוונה להוסיף בעתיד כניסה מדרום, בדמות גשר או טרמינל.

ב-19 בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

תרשים התחנה

== שירות הרכבות בתחנה ==

* תחנה זו משמשת כתחנה ביניים בקו אשקלון - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון.

== קווי אוטובוס היוצאים מהתחנה ==
לצמוד לכניסה לתחנה ישנו מסוף אוטובוסים קטן אשר משמש כתחנת מוצא לחמישה קווי אוטובוס. כל הקווים באזור התחנה מופעלים על ידי חברת מטרופולין.
{| class="wikitable"
|+
!קו
!מפעילה
!מסלול
!הערות נוספות
|-
|3
| rowspan="4" |מטרופולין
|רכבת רעננה מערב - הרצליה, דרך ירושלים - שיכון דרום - נווה ישראל - לב העיר - זבוטינסקי - ספורטק - קניון שבעת הכוכבים - רכבת הרצליה - אזור תעשייה הרצליה - מרינה הרצליה
|♿
|-
|6
|רכבת רעננה מערב - לב הפארק - קריית שרת - ויצמן - קניון רננים - קריית אתגרים
|♿
|-
|54
|רכבת רעננה מערב - הנשיאים - ויצמן - קניון רננים - קריית אתגרים
|♿
|-
|609
|רכבת רעננה מערב - אחוזה - קרן היסוד - אזור תעשייה - מחלף רעננה כפר סבא צפון - כביש 4 - כביש 553 - נתניה
|
|-
|947
|אגד
|פתח תקווה, רכבת קריית אריה - בית חולים בילינסון - מחלף גהה - צומת מורשה - רעננה, מסוף צומת רעננה - רכבת רעננה מערב - מכון וינגייט - מחלף נתניה - נתניה, תחנה מרכזית - מחלף ינאי - צומת אולגה - מחלף אור עקיבא מערב - מחלף עתלית - חיפה, מרכזית חוף הכרמל
|
|}
בנוסף ישנם מספר קווי אטובוס עירוניים ואזוריים של חברת מטרופולין בתדירות גבוהה על דרך ירושלים.

== גלריה==
<gallery>
1מבנה תחנת רעננה מערב.jpeg|מבנה אולם הנוסעים בעת הבנייה, נובמבר 2014
7מבנה תחנת רעננה מערב.jpeg|מבנה אולם הנוסעים במבט מזרחה
5מבנה תחנת רעננה מערב.jpeg|הגשר שמוביל אל הרציפים, מבט מתוך אולם הנוסעים
</gallery>

== קישורים חיצוניים ==

* [https://rail.co.il/?page=stationinfo&stationname=2940 תחנת רכבת רעננה – מערב], באתר של רכבת ישראל
* 
* [http://barchana.com/תחנת-רעננה-מערב תחנת רעננה מערב] באתר ברחנא אדריכלים ובוני ערים
* [http://www.tapuz.co.il/forums2008/viewmsg.aspx?forumid=394&messageid=176947397#176947841 תמונות מהתחנה, נובמבר 2014], תפוז אנשים
* 
* 

==הערות שוליים==

קטגוריה:רעננה: תחבורה
רעננה – מערב